ai4bharat/Pralekha huggingface dataset:
وزارت خزانہ
شہری مقامی بلدیاتی اداروں کے لیے ریاستوں کو 1154.90 کروڑ روپے کی گرانٹ جاری
سال 22-2021 میں اب تک شہری مقامی بلدیاتی اداروں کو کل 9,172.63 کروڑ روپے کی گرانٹ جاری
وزارت خزانہ کے اخراجات کے محکمے نے بدھ کے روز شہری مقامی اداروں کو گرانٹس فراہم کرنے کے لیے آج 4 ریاستوں کو 1154.90 کروڑ روپے کی رقم جاری کی۔ جن ریاستوں کو پیر کو گرانٹ جاری کی گئی ان میں آندھرا پردیش ، بہار ، گجرات  اور سکم  شامل ہیں۔ آج جاری کی گئی گرانٹس چھاونی بورڈوں سمیت 'نان ملین پلس سٹیز ' یعنی 10 لاکھ سے کم آبادی والے شہروں کے لیے ہیں۔
15ویں مالیاتی کمیشن نے 22-2021 سے 26-2025 کی مدت کے لیے اپنی رپورٹ میں شہری مقامی بلدیاتی اداروں کو دو زمروں میں تقسیم کیا ہے:  ملین -پلس شہری گروپ/شہر ، اور  دس لاکھ سے کم آبادی والے دیگر سبھی شہر اور قصبے  15ویں مالیاتی کمیشن نے ان کے لیے الگ سے گرانٹ فراہم کرنے کی سفارش کی ہے۔ نان -ملین پلس سٹیز کے لیے مالیاتی کمیشن کے ذریعہ تجویز کردہ کل گرانٹس میں سے 40فیصد بنیادی  گرانٹس ہیں اور بقیہ 60فیصد مشروط گرانٹس ہے۔ بنیادی  گرانٹ کا استعمال تنخواہ کی ادائیگی اور دیگر اداروں کے اخراجات کے علاوہ خصوصی مقام کی ضروریات کو پورا کرنے کے لئے کیا جاتا ہے۔
وہیں دوسری طرف نان- ملین پلس سٹیز کے لئے مشروط گرانٹس بنیادی خدمات مہیا کرانے میں ضروری تعاون دینے اور انہیں مضبوطی فراہم کرنے کے لئے جاری کی جاتی ہے ۔ کُل مشروط گرانٹ میں سے 50 فیصد صفائی، سالڈ ویسٹ مینجمنٹ اور ہاؤسنگ اور شہری امور کی وزارت  کی طرف سے تیار کردہ اسٹار ریٹنگ کے حصول کے لیے مختص کی گئی ہے۔ باقی50 فیصد 'پینے کے پانی، بارش کے پانی کو جمع کرنے اور پانی کی ری سائیکلنگ' سے مشروط طور پر منسلک ہے۔
مشروط گرانٹ کا مقصد مرکز اور ریاست کے ذریعہ مختص کردہ فنڈز کے علاوہ شہری مقامی بلدیاتی اداروں کو اضافی فنڈز کی دستیابی کو یقینی بنانا ہے، تاکہ وہ صفائی کے ساتھ ساتھ مرکز کی حمایت یافتہ مختلف اسکیموں کے تحت پینے کا پانی اور اس کے ساتھ ہی اپنے یہاں کے شہریوں کو مختلف معیاری خدمات فراہم کراسکیں۔ مالی سال 22-2021 میں اب تک ریاستوں کو جاری شہری مقامی بلدیاتی اداروں کے گرانٹس کی ریاست وار رقم مندرجہ ذیل ہے :
کروڑ روپئے میں
|
|
نمبر شمار
|
|
ریاست
|
|
22-2021 میں جاری کی گئی یو ایل بی گرانٹ کی رقم
|
|
1
|
|
آندھراپردیش
|
|
873.00
|
|
2
|
|
اروناچل پردیش
|
|
0.00
|
|
3
|
|
آسام
|
|
0.00
|
|
4
|
|
بہار
|
|
759.00
|
|
5
|
|
چھتیس گڑھ
|
|
369.90
|
|
6
|
|
گوا
|
|
13.50
|
|
7
|
|
گجرات
|
|
660.00
|
|
8
|
|
ہریانہ
|
|
193.50
|
|
9
|
|
ہاچل پردیش
|
|
98.55
|
|
10
|
|
جھارکھنڈ
|
|
187.00
|
|
11
|
|
کرناٹک
|
|
375.00
|
|
12
|
|
کیرالہ
|
|
168.00
|
|
13
|
|
مدھیہ پردیش
|
|
499.00
|
|
14
|
|
مہاراشٹر
|
|
461.00
|
|
15
|
|
منی پور
|
|
0.00
|
|
16
|
|
میگھالیہ
|
|
0.00
|
|
17
|
|
میزورم
|
|
17.00
|
|
18
|
|
ناگالینڈ
|
|
0.00
|
|
19
|
|
اڈیشہ
|
|
411.00
|
|
20
|
|
پنجاب
|
|
185.00
|
|
21
|
|
راجستھان
|
|
490.50
|
|
22
|
|
سکم
|
|
10.00
|
|
23
|
|
تمل ناڈو
|
|
741.75
|
|
24
|
|
تلنگانہ
|
|
209.43
|
|
25
|
|
تری پورہ
|
|
58.00
|
|
26
|
|
اترپردیش
|
|
1592.00
|
|
27
|
|
اتراکھنڈ
|
|
104.50
|
|
28
|
|
مغربی بنگال
|
|
696.00
|
|
|
|
Total
|
|
9172.63
مواصلات اور اطلاعاتی ٹیکنالوجی کی وزارت
ڈیزائن پر مبنی مینوفیکچرنگ اسکیم کے تحت درخواستیں جمع کرانے کی آخری تاریخ میں 25 اگست 2022 تک توسیع
ٹیلی کام اور نیٹ ورکنگ پروڈکٹس کے لیے پیداوار سے منسلک ترغیباتی اسکیم کے تحت پر مبنی مینوفیکچرنگ کے لیے رجسٹریشن کا عمل 21 جون 2022 سے شروع ہوا
24 فروری 2021 کو اسکیم، 12,195 کروڑ کے مالی اخراجات کے ساتھ۔ 5جی کے لیے ایک مضبوط ماحولیاتی نظام کی تعمیر کے مقصد کے ساتھ، پیداوار سے منسلک ترغیباتی اسکیم برائے ٹیلی کام اور نیٹ ورکنگ پروڈکٹس کے رہنما خطوط میں یکم اپریل 2022 سے ترمیم کی گئی ہے تاکہ ڈیزائن پر مبنی مینوفیکچرنگ کو اضافی ایک فیصد مراعاتی شرحوں کے ساتھ متعارف کرایا جا سکے۔
ٹیلی کام اور نیٹ ورکنگ پروڈکٹس کے لیے پیداوار سے منسلک ترغیباتی اسکیم کے تحت ڈیزائن پر مبنی مینوفیکچرنگ کے لیے درخواست دہندگان کے لیے رجسٹریشن کا عمل 21 جون 2022 کو شروع ہوا۔ درخواست جمع کرانے کی آخری تاریخ ابتدائی طور پر 20 جولائی 2022 مقرر کی گئی تھی جسے 5 اگست 2022 تک بڑھا دیا گیا۔
کچھ دلچسپی رکھنے والی کمپنیوں کی جانب سے کی گئی درخواستوں کو مدنظر رکھتے ہوئے، اسکیم پورٹل  پر درخواستیں جمع کرانے کی آخری تاریخ کو مزید 25 اگست 2022 تک بڑھانے کا فیصلہ کیا گیا ہے۔
۔۔۔۔۔۔۔۔۔۔۔
ش ح۔ ا ک۔ن ا۔
U- 9420
(Visitor Counter : 63
ارضیاتی سائنس کی وزارت
گجرات کے کچھ اور حصوں، مدھیہ پردیش، چھتیس گڑھ کے باقی حصوں ، اڈیشہ اور پورے مغربی بنگال میں جنوب-مغربی مانسون کے آگے بڑھنے کے لئےحالات سازگار
بھارتی محکمہ موسمیات کے موسم سے متعلق قومی پیشگوئی مرکز  کے مطابق :

پورے بھارت کے موسم سے متعلق پیشگوئی بلیٹن  :
- جنوب مغربی مانسون جنوبی گجرات علاقے کے کچھ اور حصوں ، مہاراشٹر کے باقی حصوں ، تلنگانہ اور آندھراپردیش، جنوبی مدھیہ پردیش کے کچھ حصوں، ، چھتیس گڑھ اور جنوبی اڈیشہ ، وسطی خلیج بنگال کے باقی حصوں اور شمالی خلیج بنگال کے بیشتر حصوں میں آج 10 جون 2021 کو مانسون آگے بڑھ گیا۔
- مانسون کی شمالی حد  اس وقت 20 ڈگری شمالی عرض البلد / 60 ڈگری مشرقی طول البلد ، 20.5 ڈگری شمالی عرض البلد/70 ڈگری مشرقی طول البلد ، سورت ،نندوربار ، بیتول ، منڈلا، بلاسپور ، بولنگیر اور پوری ، 22.5 ڈگری شمالی عرض البلد/89.5 ڈگری مشرقی طول البلد ،24 ڈگری شمالی عرض البلد/89.5 ڈگری مشرقی طول البلد اور باگڈوگرا تک پہنچ گئی ہے۔
- آئندہ 48 گھنٹے کے دوران جنوب مغربی مانسون کے گجرات کے کچھ اور حصوں، مدھیہ پردیش، چھتیس گڑھ اور اڈیشہ کے باقی حصوں ، پورے مغربی بنگال اور جھارکھنڈ ، بہار اور مشرقی اترپردیش کے کچھ حصوں اور شمالی خلیج بنگال کے سبھی علاقوں میں پہنچنے کے لئے حالات سازگار ہیں ۔
- شمال مغربی خلیج بنگال کے اوپر ایک گردابی ہواؤں کا ایک حلقہ بناہوا ہے ۔ اس کے اثر سے شمالی مغربی خلیج بنگال پر آئندہ 24 گھنٹےکے دوران ایک کم دباؤ کا حلقہ بننے کا امکان ہے۔ یہ مانسون سسٹم 24 گھنٹے کے بعد مزید طاقتور ہوسکتا ہے۔ اس کے مغربی اور شمال مغرب کی سمت میں اڈیشہ کی طرف بڑھنے کے آثار ہیں۔
- شمالی پنجاب سے جنوبی ہریانہ ، جنوبی اترپردیش ، وسطی جھارکھنڈشمالی اڈیشہ سے ہوتے ہوئے خلیج بنگال کے شمال مشرقی حصوں کے بیچ ایک ٹرف بنا ہوا ہے۔
- سطح سمندر سے 1.5 کلومیٹر کی بلندی پر جنوبی اترپردیش کے اوپر ایک گردابی ہواؤں کا حلقہ بناہوا ہے۔
- شمالی مہاراشٹر کے ساحلی علاقوں سے شمالی کیرالہ کے ساحلی حصوں کے بیچ ایک ٹرف لائن بنی ہے۔
- بحیرہ عرب کے وسطی حصوں کے اوپر 3.1 کلومیٹر کی بلندی سے لے کر 5.8 کلومیٹر کی بلندی کے بیچ ایک گردابی ہواؤں کا حلقہ بنا ہوا ہے۔
- بحیرہ عرب کے وسطی حصوں پر بنے اس سرکولیشن سے 3.1 کلومیٹر کی بلندی سے لے کر 5.8 کلومیٹر کی بلندی کے بیچ ایک ٹرف بنا ہوا ہے ۔
- پاکستان کے وسطی حصوں اور اس سے ملحقہ حصوں پر سطح سمندر سے 1.5 کلومیٹر اور 2.1 کلومیٹرکی بلندی پر ایک گردابی ہواؤں کا حلقہ بنا ہوا ہے۔
مزید معلومات کے لئے لاگ آن کریں www.imd.gov.in یا +911124631913,24643965,24629798 پر بھی رابطہ کرسکتے ہیں۔
مقامات پر مبنی موسم کی مخصوص پیشگوئی اور وارننگ کے لئے موسم ایپ، زراعت سے متعلق موسم کے بارے میں صلاح کے لئے میگھ دوت ایپ، اور بجلی گرنے سے متعلق وارننگ معلوم کرنے کے لئے دامنی ایپ ڈاؤن لوڈ کریں ۔ ضلع وار موسم کی پیش گوئی اور وارننگ کے لئے ریاستوں کے موسم دفتر/ علاقائی موسم دفتر کی ویب سائٹ پر لاگ آن کریں۔
وزیراعظم کا دفتر
وزیر اعظم نے آیوشمان بھارت پی ایم جے اے وائی کے تین برس مکمل ہونے پر اس کی ستائش کی
نئی دہلی، 23 ستمبر 2021:
وزیر اعظم جناب نریندر مودی نے دنیا کی سب سے بڑی حفظانِ صحت اسکیم یعنی آیوشمان بھارت پی ایم جے اے وائی کے تین برس مکمل ہونے پر اس کی ستائش کی۔
مائی گووانڈیا کو جواب دیتے ہوئے وزیر اعظم نے کہا؛
’’گزرے برسوں میں حفظانِ صحت کی اہمیت کو مزید واضح طور پر سمجھا گیا ہے۔
ہم اپنے شہریوں کے لئے اعلیٰ معیاری اور واجبی لاگت کی حامل حفظان صحت خدمات کو یقینی بنانے کے لئے پابند عہد ہیں۔ آیوشمان بھارت پی ایم ۔ جے اے وائی اس خواب کی تکمیل میں کلیدی حیثیت کی حامل ہے۔ #پی ایم جے اے وائی کے 3 برس
وزارت خزانہ
مالی سال 24-2023 کے لیے جون 2023 کے مہینے تک، مرکزی حکومت ہند کے کھاتوں کا ماہانہ جائزہ
جون 2023 تک کی مرکزی حکومت ہند کے ماہانہ اکاؤنٹ کو یکجا کر کے رپورٹیں شائع کی گئی ہیں۔ اس کی جھلکیاں ذیل میں دی گئی ہیں:
حکومت ہند نے جون 2023 تک 599291 کروڑ روپے حاصل کیا ہے جس میں 433620 کروڑ روپے کےٹیکس محصولات ، 154968 کروڑ روپے کے غیر ٹیکس محصولات اور 10703 کروڑ روپے کی غیر قرض دار سرمایہ کی رسیدیں شامل ہیں۔ غیر قرض دار سرمایہ کی رسیدیں، 6468 کروڑ روپےکے قرضوں کی وصولی اور 4,235 کروڑروپے کی متفرق کیپٹل رسیدوں پر مشتمل ہیں۔ اس مدت تک، حکومت ہند کی طرف سے، 236560 کروڑ روپے، ریاستی حکومتوں کو ٹیکسوں کے حصہ کی تقسیم کے طور پر منتقل کیے گئے ہیں، جو پچھلے سال کے مقابلے میں 93785 کروڑروپے زیادہ ہے۔
حکومت ہند کی طرف سے کئے گئے کل اخراجات 1050661 کروڑ روپے ہیں، جس میں سے 772181 کروڑ محصولاتی اکاؤنٹ سے متعلق ہیں اور 278480 کروڑ کیپٹل اکاؤنٹ کے ضمن میں ہیں۔ کل آمدنی کے اخراجات میں سے، 243705 کروڑ روپے،سود کی ادائیگیوں کے حساب سے اور 87035 کروڑروپے، بڑی سبسڈیز کے حساب میں سے ہیں۔
بھارتی چناؤ کمیشن
صدر جمہوریہ ہند کا انتخاب، 2022 
صدر جمہوریہ ہند جناب رامناتھ کووند کی مدت کار 24 جولائی، 2022 کو ختم ہو رہی ہے۔ ہندوستانی آئین کی دفعہ 62 کے مطابق، موجودہ صدر کی مدت کار ختم ہونے سے پہلے نئے صدر کا انتخاب پورا کرنا ضروری ہے۔
آئین کی دفعہ 324 میں صدر جمہوریہ اور نائب صدر جمہوریہ کے انتخاب کا قانون، 1952 اور صدر جمہوریہ اور نائب صدر جمہوریہ کے انتخاب کا ضابطہ، 1974 کے مطابق صدر جمہوریہ ہند کے انتخاب کی نگرانی، ہدایت اور کنٹرول ہندوستانی الیکشن کمیشن کے ذمہ ہے۔
سماجی انصاف اور تفویض اختیارات کی وزارت
اسمائل اسکیم
نئی دہلی، 15 مارچ 2022:
سماجی انصاف اور تفویض اختیارات کے وزیر مملکت جناب اے نرائن سوامی نے آج لوک سبھا میں ایک تحریری جواب کے تحت یہ اطلاع فراہم کی کہ سماجی انصاف اور تفویض اختیارات کی وزارت نے 12 فروری 2022 کو’’اسمائل: حاشیہ پر موجود افراد کو روزگار و کاروبار کے لیے تعاون‘‘ نام کی ایک امبریلا اسکیم کا آغاز کیا، جس میں ’مخنث افراد کی فلاح و بہبود اور جامع بازآبادکاری کے لیے مرکزی شعبہ کی اسکیم‘ اور ’بھیک مانگنے کے کام میں ملوث افراد کی جامع بازآبادکاری کے لیے مرکزی شعبہ کی اسکیم‘ جیسی دو ذیلی اسکیمیں شامل ہیں۔ یہ امبریلا اسکیم مختلف جامع پہل قدمیوں پر احاطہ کرتی ہے جن میں مخنث افراد اور بھیک مانگنے کے کام میں ملوث افراد کی بازآبادکاری پر خصوصی توجہ دینا، طبی سہولتیں ، کاؤنسلنگ خدمات ، تعلیم ، ہنرمندی ترقیات، معاشی رواابط، وغیرہ فراہم کرانا، جیسی پہل قدمیاں شام ہیں۔ یہ اقدامات ریاستی حکومتوں/مرکز کے زیر انتظام علاقوں/ مقامی شہری انجمنوں، رضاکارانہ تنظیموں، کمیونٹی پر مبنی تنظیموں  اور اداروں و دیگر کے تعاون سے انجام دیے جاتے ہیں۔
اسمائل اسکیم کے لیے مختص کیے گئے سرمائے سے متعلق تفصیلات ضمیمہ میں دی گئی ہیں۔ اس اسکیم کے نفاذ کے لیے موجودہ بنیادی ڈھانچہ کو بروئے کار لایا جانا ہے۔
Annexure
ضمیمہ
|
|
Year
|
|
Comprehensive Rehabilitation for Welfare of Transgender Persons

|
|
Comprehensive Rehabilitation of Persons engaged in the Act of Begging

|
|
Total

|
|
2021-22
|
|
25.00
|
|
10.00
|
|
35.00
|
|
2022-23
|
|
46.31
|
|
15.00
|
|
61.31
|
|
2023-24
|
|
52.91
|
|
20.00
|
|
72.91
|
|
2024-25
|
|
63.90
|
|
25.00
|
|
88.90
|
|
2025-26
|
|
76.88
|
|
30.00
|
|
106.88
|
|
Total
|
|
265.00
|
|
100.00
|
|
365.00
شمال مشرقی ریاستوں کی ترقی کی وزارت
میگھالیہ کے گاؤں سڑکوں اور بازاروں تک رسائی کے بغیر
شمال مشرقی خطہ کے ترقی کے وزیر جناب جی کشن ریڈی نے آج راجیہ سبھا میں ایک تحریری جواب میں بتایاکہ دیہی آبادی کی سماجی –اقتصادی حالت کو بہترکرنے کی غرض سے کورنیٹ ورک میں مقررہ آبادی کے حجم  کے اہل غیرمنسلک بستیوں تک واحد آل ویدر روڈ کے ذریعہ دیہی رابطے کو مہیاکرانے کے لئے دیہی ترقی کی وزارت نے پردھان منتری گرام سڑک یوجنا  کو ایک وقتی خصوصی اقدام کے طورپر شروع کیا ۔پی ایم جی ایس وائی کے مینڈیٹ کو بعد میں وسیع کر دیا گیا ہے تاکہ نئے اقدامات شامل کئے جائیں۔ پی ایم جی ایس وائی-II کو سال 2013 میں شروع کیا گیا تھا، جس کا ہدف 50,000 کلومیٹر موجودہ دیہی سڑکوں کو اپ گریڈ کرنے کا تھا۔ پی ایم جی ایس وائی-III کا آغاز 2019 میں بستیوں کو ،منجملہ گرامین ایگریکلچرل مارکیٹ، اعلیٰ ثانوی اسکولوں اور اسپتالوں کو جوڑنے والے روٹس اورمیجر رورل لنکس کے ذریعہ 1,25,000 کلومیٹر کے تک مستحکم کرنے کے لئے کیاگیاتھا۔ پی ایم جی ایس وائی کے رہنما خطوط کے مطابق، دیہی سڑکیں ریاست کا موضوع ہیں اور ریاستی حکومت ریاست میں نافذ کرنے والی ناڈل ایجنسی ہے۔ نیز، اس پروگرام کی اکائی بستی ہے، یعنی آبادی کا ایک جھرمٹ، ایک ایسے علاقے میں رہتا ہے، جس کا مقام وقت کے ساتھ تبدیل نہیں ہوتا ہے۔ ریاست میگھالیہ میں پی ایم جی ایس وائی کے تحت کنیکٹیوٹی کے لیے منظور شدہ 602 بستیوں میں سے 481 بستیوں کو پہلے ہی جوڑا جا چکا ہے۔
شمال مشرقی خطے کی ترقی کی وزارت ریاستی حکومت اور مرکزی حکومت کی لائن وزارتوں کی کوششوں کی تکمیل کرتی ہے۔ تاکہ شمال مشرقی خطہ  میں رابطہ فراہم کرے جس میں دور دراز کے علاقوں تک سڑک تک رسائی فراہم کرنا بھی شامل ہے جس سے چھوٹے اور دور دراز دیہاتوں میں رہنے والے قبائلی لوگوں کو سہولت فراہم کرنے میں مدد ملتی ہے۔
شمال مشرقی خطے کی ترقی کی وزارت کی اہم اسکیموں کے تحت منظور شدہ سڑکوں کی کل لمبائی یعنی شمال مشرقی روڈ سیکٹر ڈیولپمنٹ اسکیم اور نارتھ ایسٹ اسپیشل انفراسٹرکچر ڈیولپمنٹ اسکیم کو یا تو براہ راست یا شمال مشرقی  کے ذریعے ریاست میگھالیہ میں گذشتہ تین سالوں کے دوران لاگو کیا گیاہے ، 169.51 کلومیٹر ہے۔
مزید برآں، وزارت داخلہ کے سرحدی انتظام کے محکمے نے بھی 15-2014 کے بعد سے، ‘‘سڑک اور پل’’ کے شعبے کے تحت، میگھالیہ سمیت این ای آر میں 992 پروجیکٹ شروع کیے ہیں۔
وزیراعظم کا دفتر
وزیر اعظم نےناگالینڈ میں تیونسینگ کے مقام پر سووچھ بھارت مشن کے تحت کئے گئے کام کی ستائش کی
وزیر اعظم جناب نریندر مودی نے ناگالینڈ میں تیونسینگ کے مقام پر سووچھ بھارت مشن کے تحت کئے گئے کام کی ستائش کی ہے۔
ناگالینڈ لیجسلیٹیو اسمبلی کے رکن جناب جیکب زہیمومی کے ایک ٹوئیٹ کے جواب میں، وزیر اعظم نے ٹوئیٹ کیا :
’’بہت خوب! ہم نے پورے بھارت میں سووچھتا کے تئیں زبردست توانائی کا مشاہدہ کیا ہے، جس کی وجہ سے صحت اور خواتین کے تفویض اختیارات سمیت مختلف شعبوں میں ٹھوس اور واضح فائدے ہوئے ہیں ۔‘‘
وزارت دفاع
بی آر او نے مشرقی لداخ میں دنیا کی سب سے اونچی موٹرٹریفک شاہراہ کی تعمیر کی
نئی دہلی،4 اگست 2021: اہم جھلکیاں:
· اُملنگلا پاس پر یہ شاہراہ 19300 فٹ کی بلندی پر تعمیر کی گئی ہے۔
· بولیویا میں 18953 فٹ کی بلندی پر سڑک کا پچھلا ریکارڈ توڑاہے۔
· املنگلا پاس اب بلیک ٹاپ روڈ سے جڑ گیا ہے۔
· اسکا مقصد لداخ میں سماجی و اقتصادی حالت کو بہتر بنانا اور سیاحت کو فروغ دینا ہے۔
بارڈر روڈز آرگنائزیشن  نے مشرقی لداخ کے املنگلا پاس پر 19300 فٹ کی بلندی پر دنیا کی سب سے اونچی موٹوٹریفک سڑک تعمیر کی ہے اورسب سے زیادہ اونچائی پرسڑکوں کی تعمیر میں ریکارڈ بنایا ہے۔ اس نے املنگلا پاس پر 52 کلومیٹر لمبی ٹارمک سڑک بنائی ہے اور بولیویا میں آتش فشاں یوٹرنونکو سے منسلک کرنے والی18953 فٹ کی اونچائی پربنی سڑک کے سابقہ ریکارڈ کو توڑ دیا ہے۔
یہ سڑک اب مشرقی لداخ کے چومر سیکٹر کے اہم قصبوں کو جوڑتی ہے۔ یہ مقامی آبادی کے لیے ایک نعمت ثابت ہوگا کیونکہ یہ ایک متبادل براہ راست راستہ پیش کرتا ہے جو کہ چیسوملے اور ڈیمچوک کو لیہ سے جوڑتا ہے۔ اس سے سماجی و اقتصادی حالت بہتر ہوگی اور لداخ میں سیاحت کو فروغ ملے گا۔
اس طرح کے سخت اوردشوار گزارعلاقوں میں بنیادہ ڈھانچےکی ترقی انتہائی مشکل چیلنج ہے۔ سردیوں کے دوران ، درجہ حرارت منفی40 ڈگری تک گر جاتا ہے اور اس بلندی پر آکسیجن کی سطح عام جگہوں سے تقریبا 50 فیصد کم ہے۔ بی آر او نے یہ کارنامہ اپنے اہلکاروں کی حوصلہ افزائی اور لچک کی وجہ سے حاصل کیا ہے جو دشوار گزار خطے اور انتہائی موسمی حالات میں کام کرتے ہیں۔
یہ سڑک ماؤنٹ ایورسٹ بیس کیمپس کی اونچائی سے زیادہ بلندی پر تعمیر کی گئی ہے کیونکہ نیپال میں ساؤتھ بیس کیمپ 17598 فٹ کی بلندی پرقائم ہے ، جب کہ تبت میں نارتھ بیس کیمپ 16900 فٹ کی بلندی پر ہے۔ یہ سڑک سیاچن گلیشیر کی اونچائی سے بہت زیادہ اوبلاندی پر تعمیر کی گئی ہے جو 17700 فٹ کیاونچائی پر ہے۔ لیہ میں خردونگ لا پاس 17582 فٹ کی بلندی پر واقع ہے۔
سماجی انصاف اور تفویض اختیارات کی وزارت
نائب صدر جمہوریہ ہند 03 دسمبر کو معذوری کے شکار افراد کے بین الاقوامی دن کے موقع پر
معذور افراد کو با اختیار بنانے کے ضمن میں کئے گئے غیر معمولی کام کے لئے قومی ایوارڈ پیش کریں گے
نئی دلّی، 02 دسمبر / نائب صدر جمہوریہ ہند جناب ایم وینکیا نائیڈو 03 دسمبر، 2019 کو وگیان بھون، نئی دلّی میں سماجی انصاف اور با اختیار بنانے کی وزارت کے معذور ی کے شکار افراد کے محکمے کی جانب سے ”معذور افراد کے بین الاقوامی دن“ کے موقع پر منعقد ہونے والی ایک تقریب میں مہمان خصوصی کے طور پر شرکت کریں گے۔ نائب صدر جمہوریہ معذوری کے شکار افراد کو با اختیار بنانے کے ضمن میں کئے گئے غیر معمولی کام کے اعتراف کے طور پر افراد، اداروں، تنظیموں اور ریاستوں / اضلاع کو قومی ایوارڈ پیش کریں گے۔ سماجی انصاف اور با اختیار بنانے کی وزارت کے مرکزی وزیر جناب تھاور چند گہلوت اس تقریب کی صدارت کریں گے۔ سماجی انصاف اور با اختیار بنانے کی وزارت کے وزراء مملکت جناب کرشن پال گرجر، جناب رام داس اٹھاولے اور جناب رتن لال کٹاریہ بھی اس موقع پر موجود رہیں گے۔
معذوری کے شکار افراد کے عالمی دن یعنی 03 دسمبر کو سماجی انصاف اور با اختیار بنانے کا محکمہ معذوری کے شکار افراد کو با اختیار بنانے کے ضمن میں کئے گئے غیر معمولی کار کردگی کے اعتراف کے طور پر افراد، اداروں، تنظیموں اور ریاستوں / اضلاع کو ہر سال قومی ایوارڈ پیش کرتا ہے۔
معذوری کے شکار افراد کو با اختیار بنانے کے لئے قومی ایوارڈ برائے سال 2019، 14 زمروں میں دیا جا رہا ہے۔
i بہترین ملازم / معذوری کے شکار خود روزگار فرد ;
ii بہترین آجر اور پلیسمنٹ افسر اور / یا ایجنسیاں ;
iii معذوری کے شکار افراد کو با اختیار بنانے کے ضمن میں کام کرنے والے بہترین فرد اور ادارہ ;
iv رول ماڈل ;
vi معذوری کے شکار افراد کے لئے ساز گار ماحول تیار کرنے میں غیر معمولی کار کرد گی ;
vii باز آباد کاری خدمات مہیا کرانے والا بہترین ضلع ;
viii نیشنل ہینڈی کیپڈ فائننس اینڈ ڈیولپمنٹ کارپوریشن  کے بہترین ریاستی چینل ایجنسی ;
ix معذوری کے شکار بالغ فرد کی غیر معمولی تخلیق ;
x معذوری کے شکار بچے کی غیر معمولی تخلیق ;
xi بہترین بریل پرنٹنگ پریس ;
xii بہترین قابل رسائی ویب سائٹ ;
xiii معذوری کے شکار افراد کو با اختیار بنانے کو فروغ دینے اور  قابل رسائی انڈیا مہم پر عمل در آمد کرنے والی بہترین ریاست ;
xiv معذوری کا شکار بہترین کھلاڑی۔
2017 تک ایوارڈ اسکیم نیشنل ایوارڈس رولز، 2013 کے تحت چلائی جاتی تھی، جس میں معذوری کے شکار افراد ایکٹ 1995 کے تحت 7 زمروں کو ایوارڈ عطا کئے جاتے تھے۔ تا ہم 19 اپریل، 2017 سے معذور ی کے شکار افراد کے حقوق ایکٹ، 2016 پر عمل در آمد کے بعد نئے قانون کے تحت معذوری کے شکار افراد کے زمروں کی تعداد کو 7 سے بڑ کا کر 21 کر دیا گیا ہے۔ معذور افراد سے متعلق یہ تمام 21 زمرے 02 اگست، 2018 کو نوٹی فائی کئے گئے گزٹ میں قومی ایوارڈ رہنما خطوط میں شامل کر لئے گئے ہیں۔
۔۔۔۔۔۔
U.5483
(Visitor Counter : 42
وزیراعظم کا دفتر
وزیراعظم نے کرن بالیان کو کانسے کا تمغہ جیتنے پر مبارکباد دی
وزیراعظم جناب نریندر مودی نے کرن بالیان کو ایشیائی کھیلوں میں شاٹ پٹ میں کانسے کا تمغہ جیتنے پر مبارکباد دی ہے۔
وزیراعظم نے سوشل میڈیا پوسٹ  میں کہا:
’’ایشیائی کھیل 2022 میں بھارتی ایتھلیٹس کی چمک برقرار!
غیر معمولی کرن بالیان کو شاٹ پٹ ایونٹ میں ان کی شاندار کامیابی اور کانسے کا تمغہ جیتنے کے لئے بہت بہت مبارکباد۔ ان کی اس کامیابی سے پورے ملک میں خوشی کا ماحول ہے۔‘‘
وزارت دفاع
ملک میں تیار کردہ برج کور آف انجینئرس میں شامل
نئی دہلی،20؍ مارچ،دفاعی ساز و سامان کو ملک میں تیار کرنے کی ایک اور مثال پیش کرتے ہوئے پانچ میٹر مختصر لمبائی والے برج  کو آج تالے گاؤں میں واقع لارسن اینڈ ٹیوبرو لمیٹڈ کی فیکٹری میں ایک منعقد ایک تقریب میں باضابطہ طور پر بھارتی فوج کو سونپا گیا۔ یہ برج کور آف انجینئرس اور پونے میں ڈی آر ڈی او کی تحقیق و ترقی کی لیبارٹری کے درمیان قریبی تال میل کے نتیجے میں ملک میں ڈیزائن اور تیار کیا گیا ہے۔ اس برج کو ، جسے لارسن اینڈ ٹیوبرو لمیٹڈ نے تیار کیا ہے ، مقرر ہ وقت سے تین ماہ پہلے ہی فوج کو سونپ دیا گیا ہے۔ اس کو تیار کرنے میں شامل سبھی فریقوں نے حکومت کی میک ان انڈیا پہل کی مناسبت سے پوری کوشش کے ساتھ یہ برج تیار کیا ہے ، جس سے ہماری دفاعی ضروریات کو خود پورا کرنے کو یقینی بنایا جاسکے گا۔
یہ برج تیزی کے ساتھ پل تیار کرنے کی ہماری فوج کی ضرورت کو پورا کرنے کے لئے بہت اہم ہے۔ یہ برج کور آف انجینئرس کے ذریعے تیار کئے جانے والے مختلف پروجیکٹوں میں سے ایک ہے، جس میں کافی پیش رفت ہوئی ہے اور اسے جلد ہی کور آف انجینئرس کے یونٹوں میں شامل کردیا جائے گا۔
لیفٹیننٹ کرنل موہت ویشنو
برائے پی آر او 
۔۔۔۔۔۔۔۔۔۔۔۔۔۔
۰۰۰۰۰۰۰۰

U-1637
(Visitor Counter : 97
وزارت دفاع
مغربی بیڑے کی سالانہ ایوارڈتقریب فلیٹ ایوننگ 2022، یا 'فلنگ'
مغربی بیڑے  کی سالانہ ایوارڈ تقریب، فلیٹ ایوننگ 2022، یا 'فلنگ'، جسے بھارتی بحریہ کے 'سورڈ آرم' ، جیسے اس تقریب کو عام طور پر پکارا جاتا ہے ، گزشتہ ایک سال سے نیوی ڈاکیارڈ، ممبئی میں 24 جولائی 2022 کو منعقد کئی گئی۔
بحریہ کی مغربی کمان کے فلیگ آفیسر کمانڈنگ انچیف وائس ایڈمرل اجیندر بہادر سنگھ، مغربی بیڑے کے فلیگ آفیسر کمانڈنگ ریئر ایڈمرل سمیر سکسینہ کے ذریعہ منعقد پروگرام میں مہمان خصوصی تھے۔ تقریب کے دوران، فلیٹ آپریشنز آفیسر نے پچھلے سال کے دوران بیڑےکی سرگرمیوں/حصولیابیوں کی تفصیل بتاتے ہوئے سالانہ رپورٹ پیش کی۔
فلنگ 22 نے مغربی بیڑے اور ان کے خاندانوں کے ذریعہ پوری طرح سے داخلی صلاحیت سے بنائے گئے ایک شاندار تفریحی پروگرام پیش کیا۔ فلیٹ ایوارڈز کی تقریب میں کل 21 ٹرافیاں بحری آپریشنز کے مختلف پہلووں کی نمائندگی کرنے والے ہونہار جہازوں کو پیش کی گئیں ۔ آئی این ایس چنئی - بہترین جہاز، آئی این ایس تلوار - سب سے زیادہ پرجوش جہاز اور آئی این ایس آدتیہ - ٹینکروں اور او پی وی زمرے میں بہترین جہاز رہا۔ تمام ایوارڈز سبھی الگ الگ جہازوں اور بہادر عملے کی مجموعی امتیاز اور گرانقدر تعاون کو تسلیم کرتے ہیں، جنہوں نے ملک کی خدمت میں مسلسل مستعدی برقرار رکھی ہے۔
بیڑے نے بحیرہ احمر، خلیج فارس کے مغربی کناروں ، گجرات میں گہرے آبی چینل ، انڈمان و نکوبار جزائر تک اپنی موجودگی کو بڑھایا ہے۔ ان تعیناتیوں میں مشن پر مبنی تعیناتی، انسداد منشیات مشن، موجودگی اور نگرانی مشن ،ساتھ ہی ای ای زیڈ نگرانی شامل تھی۔ بیڑے نے سبھی ڈومینز میں ریکارڈ تعداد میں فائرنگ کی۔ ڈبلیو ایف جہازوں نے بڑے پیمانے پر میری ٹائم پارٹنرشپ ایکسرسائز اور آئی او آر اور اس کے باہر کئی دو طرفہ مشقوں میں حصہ لیا، جس میں رائل نیوی کے ساتھ کونکن، فرانسیسی بحریہ کے ساتھ ورون اور رائل نیوی کی کوئن الزبتھ کیریئر اسٹرائیک کے ساتھ پاسیکس گروپ شامل تھے۔
وزیراعظم کا دفتر
وزیر اعظم نے ایک سینگ والے گینڈوں کی خیرو عافیت کے لئے ٹیم آسام کی کوششوں کی ستائش کی
نئی دہلی، 23 ستمبر 2021:
وزیر اعظم جناب نریندر مودی نے ایک سینگ والے گینڈوں کی خیر و عافیت کے لئے ٹیم آسام کی کوششوں کی ستائش کی۔ انہوں نے کہا کہ ایک سینگ والا گینڈا بھارت کی شان ہے اور اس کی خیر و عافیت کے لئے تمام تر اقدامات کیے جائیں گے۔
جناب ہمانتا بسوا شرما کے ذریعہ کے گئے ٹوئیٹ کے جواب میں، وزیر اعظم نے کہا؛
’’ٹیم آسام کی قابل ستائش کوشش۔ ایک سینگ والا گینڈا بھارت کی شان ہے اور اس کی خیرو عافیت کے لئے تمام تر اقدامات کیے جائیں گے۔‘‘
وزیراعظم کا دفتر
وزیر اعظم نے گجرات کے سابق وزیر اعلیٰ جناب کیشو بھائی پٹیل کو خراج عقیدت پیش کیا ہے
نئی دہلی،30 اکتوبر وزیر اعظم جناب نریندر مودی نے گجرات کے سابق وزیر اعلیٰ جناب کیشو بھائی پٹیل کو گاندھی نگر میں ان کی رہائش گاہ پر خراج عقیدت پیش کیا ہے۔
نیتی آیوگ
وزیر اعظم 7 اگست کو نیتی آیوگ کی ساتویں گورننگ کونسل میٹنگ کی صدارت کریں گے
ہندوستان آزادی کے 75 سال کی یاد منا رہا ہے، اس لئے ریاستوں کو چست، لچکدار اور خود کفیل بنانے اور تعاون پر مبنی وفاقیت کے جذبے کے ساتھ ’آتم نربھر بھارت‘ کی طرف بڑھنے کی ضرورت ہے۔ ایک مستحکم، پائیدار اور شمولیت والے ہندوستان کی تعمیر کی مہم میں، نیتی آیوگ کی ساتویں گورننگ کونسل کی میٹنگ 7 اگست 2022 کو ہوگی اور یہ مرکز اور ریاستوں/مرکز کے زیر انتظام علاقوں کے درمیان تعاون اور کولوبریشن کے ایک نئے دور کی طرف ہم آہنگی کی راہ ہموار کرے گی۔
وزیر اعظم جناب نریندر مودی راشٹرپتی بھون کلچرل سنٹر، نئی دہلی میں گورننگ کونسل کی ساتویں میٹنگ کی صدارت کریں گے۔ میٹنگ کے ایجنڈے میں فصلوں کی تنوع اور تلہن اور دلہن اور زرعی برادریوں میں خود کفالت کا حصول ،قومی تعلیمی پالیسی – اسکول تعلیم کا نفاذ ؛ قومی تعلیمی پالیسی – اعلیٰ تعلیم کا نفاذ اور شہری حکمرانی شامل ہے۔
میٹنگ کی تیاریوں کے ایک حصے کے طور پر، جون 2022 میں دھرم شالہ میں چیف سکریٹریوں کی قومی کانفرنس منعقد ہوئی تھی جو مرکز اور ریاستوں کی چھ ماہ طویل سخت مشق کا اختتام تھا۔ اس کانفرنس کی صدارت وزیر اعظم نے کی تھی اور اس میں مرکزی اور ریاستی حکومتوں کے سینئر افسران کے ساتھ تمام ریاستوں اور مرکز کے زیر انتظام علاقوں کے چیف سکریٹریوں نے شرکت کی تھی۔ ساتویں گورننگ کونسل کی میٹنگ مذکورہ بالا موضوعات میں سے ہر ایک پر روڈ میپ اور نتیجہ پر مبنی ایکشن پلان کو حتمی شکل دینے کی کوشش کرے گی۔
یہ جولائی 2019 کے بعد گورننگ کونسل کی پہلی ان پرسن میٹنگ ہوگی۔ یہ خاص طور پر اس لئے اہم ہے کیونکہ ہم کووڈ۔19 عالمی وباکے پس منظر میں امرت کال میں داخل ہورہے ہیں اور اگلے سال ہندوستان جی20 صدارت اور سربراہی اجلاس کی میزبانی کرے گا۔ میٹنگ میں وفاقی نظام کے لیے ہندوستان کے واسطے صدارت کی اہمیت اور جی۔ 20 پلیٹ فارم پر ریاستیں اپنی پیش رفت کو اجاگر کرنے میں جو کردار ادا کر سکتی ہیں اس پر بھی زور دیا جائے گا۔
نیتی آیوگ کی گورننگ کونسل ایک اہم ادارہ ہے جسے ریاستوں اور مرکز کے زیر انتظام علاقوں کی فعال شمولیت کے ساتھ قومی ترجیحات اور حکمت عملیوں کے مشترکہ وژن کو تیار کرنے کا کام سونپا گیا ہے۔ گورننگ کونسل بین شعبہ جاتی، بین محکمہ جاتی اور وفاقی مسائل پر بات چیت کے لیے ایک پلیٹ فارم پیش کرتی ہے۔ یہ ہندوستان کے وزیر اعظم ، تمام ریاستوں اور لیجس لیچر والے مرکز کے زیر انتظام علاقوں کے وزرائے اعلیٰ؛ دیگر مرکز کے زیر انتظام خطوں کے لیفٹیننٹ گورنرز؛ نیتی آیوگ کے سابق ممبران؛ نائب چیئرمین، نیتی آیوگ؛ کل وقتی اراکین اور مرکزی وزراء بطور خصوصی مدعین پر مشتمل ہے۔ یہ مرکز اور ریاستوں کے درمیان گفت و شنید کے لیے ایک اہم ترین فورم فراہم کرتا ہے اور پوری حکومت کے نقطہ نظر کے ساتھ مربوط کارروائی کے لیے کلیدی حکمت عملیوں کی نشاندہی کرتا ہے۔
۔۔۔۔۔۔۔۔۔۔۔
ش ح۔ا گ ۔ن ا۔
U-8731
(